open-index/open-wikipedia-markdown huggingface dataset:
Λοντεβάικ Τούπουτ

Ο **Λοντεβάικ Τούπουτ** (φλαμανδικά: **Lodewijk Toeput** αναφερόμενος και ως **il  Pozzoserrato** (περ. 1550 – 1605)) ήταν Φλαμανδός μανιεριστής τοπιογράφος ο οποίος δραστηριοποιήθηκε στην Ιταλία.

## Βιογραφία

Ο Τούπουτ γεννήθηκε στην Αμβέρσα. Σύμφωνα με τον Κάρελ φαν Μάντερ, ο οποίος τον κατέγραψε ως έναν από τους προερχόμενους από τη βόρεια Ευρώπη ζωγράφους που συνάντησε στη Βενετία, ήταν καλός ποιητής (*rederijker*) καθώς και ζωγράφος. Ο φαν Μάντερ πίστευε ότι προερχόταν από το Μέχελεν. Ο φαν Μάντερ τον κατατάσσει μαζί με τον Ντιρκ ντε Φρις (Dirck de Vries), ζωγράφο σκηνών στην κουζίνα και φρουταγορών από το Φρίσλαντ.

Σύμφωνα με το Ολλανδικό Ίδρυμα Ιστορίας της Τέχνης ο Τούπουτ ήταν από την Αμβέρσα και πέρασε το μεγαλύτερο μέρος της ζωής του στο Τρεβίζο της Ιταλίας, όπου και απεβίωσε. Ζωγράφισε ορισμένες ιστορικές αλληγορίες από τη Βίβλο και μυθολογικά θέματα από τις *[[Μεταμορφώσεις (ποίημα)|Μεταμορφώσεις]]*.

## Δείτε επίσης
*Κατάλογος Φλαμανδών ζωγράφων
*Φλαμανδική ζωγραφική

## Παραπομπές


Κατηγορία:Φλαμανδοί ζωγράφοι
Κατηγορία:Μανιεριστές ζωγράφοι
Άντριεν Τόμας Κέυ

Ο **Άντριεν Τόμας Κέυ** (φλαμανδικά: **Adriaen Thomasz Key** (περ. 1544, Αμβέρσα &ndash; περ. 1599, Αμβέρσα) ήταν Φλαμανδός ζωγράφος πορτρέτων της περιόδου της Αναγέννησης.

## Βιογραφία
Δεν είναι πολλά στοιχεία γνωστά για τον βίο του. Σύμφωνα με το Ρέικσμουζεουμ ήταν μαθητής του μακρινού συγγενή του Βίλλεμ Κέυ. Σύμφωνα με το Ολλανδικό Ίδρυμα Ιστορίας της Τέχνης ο Κέυ έγινε "Δάσκαλος" (*vrijmeester*) και καταγράφηκε στο liggeren της Συντεχνίας του Αγίου Λουκά της Αμβέρσας το 1568.

Εκτός από πορτρέτα, φιλοτέχνησε και εικόνες για Αγία Τράπεζα, οι οποίες όμως καταστράφηκαν κατά τη διάρκεια της περιόδου της εικονομαχίας (Beeldenstorm). Μολονότι ο ίδιος ήταν Διαμαρτυρόμενος, συνέχισε να ζει στην Αμβέρσα και μετά τις διαμάχες στην πόλη. Μετά το 1589 δεν αναφέρεται πλέον στο liggeren της Συντεχνίας, γεγονός που επιτρέπει την υπόθεση ότι αυτό ήταν το έτος θανάτου του.

Αν και κατά τη διάρκεια της ζωής του θεωρούνταν επιτυχημένος ως ζωγράφος, μετά τον θάνατό του λησμονήθηκε εντελώς και έργα του είχαν αποδοθεί σε ευρύ φάσμα άλλων καλλιτεχνών, όπως οι Φρανς Πάουρμπους ο πρεσβύτερος και Βίλλεμ Κέυ. Τυπικό στυλ του ήτα η αντικειμενική παρατήρηση και απεικόνιση των μοντέλων του.

Η ζωγραφική του ήταν πρωτοποριακή για την εποχή του και συγκρίνοντας κανείς το έργο του με άλλων συγχρόνων του καταλήγει στο συμπέρασμα ότι ήταν ένας από τους καλύτερους ζωγράφους κατά την περίοδο μετά την εικονομαχία.

Έργα του σήμερα βρίσκονται στις μόνιμες συλλογές στα Βασιλικά Μουσεία Καλών Τεχνών του Βελγίου στις Βρυξέλλες, στο Μουσείο του Λούβρου στο Παρίσι, στο Μουσείο Πράδο της Μαδρίτης, στο Ρέικσμουζεουμ του Άμστερνταμ, στην Alte Pinakothek του Μονάχου, στο Mauritshuis της Χάγης, στο Kunsthistorisches Museum της Βιέννης και στο Μουσείο Μάγερ φαν ντερ Μπεργκ στην Αμβέρσα. Στο RKD μπορεί να βρει κανείς πλήρη κατάλογο των έργων του.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Γιαν Σνέλλινκ

Ο **Γιαν Σνέλλινκ** (φλαμανδικά: **Jan Snellinck**, περ. 1548 Μέχελεν &ndash; 1 Οκτωβρίου 1638 Αμβέρσα) ήταν Φλαμανδός ζωγράφος και συλλέκτης έργων τέχνης.

Σημαντικός μαθητής του Σνέλλινκ ήταν ο Άμπραχαμ Γιάνσσενς. Σύμφωνα με τον βιογράφο Άρνολντ Χαουμπράκεν, είχε αγνοηθεί από τον Κάρελ φαν Μάντερ, αλλά ήταν αξιοσημείωτος ζωγράφος από το Μέχελεν, διάσημος στην εποχή του στις βασιλικές Αυλές, για τους "ηρωικούς" του πίνακες με σκηνές μαχών. Ζωγράφιζε για λογαριασμό εκκλησιών αλλά και αρχηγών κρατών και αναφέρεται ότι το 1604 ήταν 55 ετών.

PM 126335 B Oudenaarde.jpg
PM 126339 B Oudenaarde.jpg
Jan Snellinck (1544-1638) - De verrezen Christus met Petrus en Paulus (boodschap aan Maria en geboorte van Jezus) (1601) - Mechelen Sint-Romboutskathedraal 9-06-2012 14-54-37.jpg

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
*Artnet: Jan Snellinck
*[Jan Snellinck στο [Ολλανδικό Ίδρυμα Ιστορίας της Τέχνης]]

Κατηγορία:Φλαμανδοί ζωγράφοι
Τριολέτο

**Τριολέτο** ή **τριολέ** λέγεται ένα ολιγόστιχο στιχουργικό είδος που καλλιεργήθηκε κυρίως στη Γαλλία. Την ονομασία του την πήρε, επειδή μόνο τρεις στίχοι δεν επαναλαμβάνονται.

## Ιστορία
Η αρχή του ανάγεται στο 13ο αιώνα, ενώ ως όρος πρωτοεμφανίζεται στη γαλλική γλώσσα το 1486.

Το είδος αυτό άνθησε κυρίως το 19ο αιώνα με τους μεγάλους ποιητές Daudet και Banville, οι οποίοι συνέθεσαν αριστουργηματικά τριολέτα με ποικίλα θέματα, όπως ερωτικά, χιουμοριστικά και σατιρικά.

## Μορφή
Το τριολέτο αποτελείται από οχτώ στίχους, απ' τους οποίους ο πρώτος επαναλαμβάνεται και ως τέταρτος και έβδομος, ενώ ο δεύτερος και ως όγδοος. Έχει μόνο δύο ομοιοκαταληξίες και εμφανίζει δύο τύπους.

Στον πρώτο τύπο ομοιοκαταληκτεί ο πρώτος στίχος με τον τέταρτο, τον πέμπτο και τον έβδομο, ενώ ο δεύτερος με τον τρίτο, τον έκτο και τον όγδοο ως ακολούθως:

α  β  β  α  α  β  α  β. 

Στο δεύτερο τύπο ομοιοκαταληκτεί ο πρώτος στίχος με τον τρίτο, τον τέταρτο, τον πέμπτο και τον έβδομο, ενώ ο δεύτερος με τον έκτο και τον όγδοο ως ακολούθως:

α  β  α  α  α  β  α  β.

## Νεοελληνική λογοτεχνία
Στη νεοελληνική λογοτεχνία δεν καλλιεργήθηκε σε βάθος το εν λόγω ποιητικό είδος, παρά μόνο από λίγους ποιητές του 19ου και του 20ου αιώνα, όπως ο Άγγελος Δόξας, ο Γιάννης Σαραλής, ο Μάρκος Τσιριμώκος, η Μελισσάνθη.

Ακολουθεί το τριολέτο του Άγγελου Δόξα, το οποίο είναι βασισμένο στον πρώτο τύπο.


Στίχε με ρόδα κι Ήλιο ζυμωμένε, 
Στίχε αναγεννημένε αριστοκράτη, 
Σε θρόνο ανέβα απάνω από τα κράτη, 
Στίχε με ρόδα κι Ήλιο ζυμωμένε.
Δικιά σου η βασιλεία, στα ύψη μένε 
που η αρμονία σε κράζει κοσμοκράτη 
Στίχε με ρόδα κι Ήλιο ζυμωμένε 
Στίχε αναγεννημένε αριστοκράτη. 


Ακολουθεί το τριολέτο του Μάρκου Τσιριμώκου, το οποίο είναι βασισμένο στο δεύτερο τύπο.


Τραγούδι κ' η ζωή θα σβήση, 
Σαν πω στον κρυφό πόθο σου σβήσε, 
Βουβή κ' η κελαδούσα βρύση, 
Τραγούδι κ' η ζωή θα σβήση,
Κι ο μαύρος πόνος θ' αναβρύση, 
Απ' το βυθό μαύρης αβύσου. 
Τραγούδι κ' η ζωή θα σβήση 
Σαν πω στον κρυφό πόθο σου σβήσε. 


## Σημειώσεις


## Παραπομπές


Κατηγορία:Μετρική
Παλαιό Κάιρο

Το **Παλαιό Κάιρο** (Αιγυπτιακά Αραβικά: *Masr el Qadīma*) είναι τμήμα του Καΐρου της Αιγύπτου, το οποίο προϋπήρχε της Φατιμιδικής πόλης της Αλ-Καχίρα, η οποία ιδρύθηκε το 969 μ.Χ. 

## Περιγραφή
Το Παλαιό Κάιρο περιλαμβάνει κατάλοιπα των πόλεων οι οποίες ήσαν πρωτεύουσες προ της Αλ-Καχίρα, όπως το Φουστάτ, η Αλ-Ακσάρ και η Αλ-Κατάι. Αυτές είναι η τοποθεσία του Τζαμιού του Αμρ και του Τζαμιού του ιμπν Τουλούν, αν και λίγα είναι τα υπόλοιπα κατάλοιπά τους σήμερα. Η περιοχή αυτή περιλαμβάνει, επίσης, το Κοπτικό Κάιρο και τις πολυάριθμες παλαιές του εκκλησίες και ερείπια των ρωμαϊκών οχυρώσεων, όπως η Ελληνορθόδοξη Εκκλησία του Αγίου Γεωργίου. Σήμερα, οι τουρίστες επισκέπτονται τοποθεσίες όπως το Κοπτικό Μουσείο, το Φρούριο της Βαβυλώνας, την Κρεμαστή Εκκλησία, καθώς και άλλες Κοπτικές εκκλησίες, την Συναγωγή Μπεν Εζρά και το Τζαμί του Αμρ ιμπν αλ-Ας. Το Φρούριο της Βαβυλώνας είναι ρωμαϊκό φρούριο, περιμετρικά του οποίου οι περισσότερες εκ των παλαιότερων εκκλησιών των Αιγυπτίων Χριστιανών ανεγέρθηκαν.

Ο Κόμης Γαβριήλ Χαμπίμπ Σακακίνι Πασάς (1841–1923), ο οποίος ήταν ιδιαίτερα γνωστός στην εποχή του, ανήγειρε ένα παλάτι και μια εκκλησία στην περιοχή Ελ-Σακακίνι το 1897, ενώ, ταυτόχρονα, έχτισε και το Ρωμαιοκαθολικό Κοιμητήριο Καΐρου στο Παλαιό Κάιρο.

## Μεσαιωνική ιστορία
Κατά το δεύτερο μισό του 15ου αιώνα, δύο σημαντικές μεταβολές έλαβαν χώρα στο Κάιρο: η δημιουργία του λιμένα του Μπουλάκ, καθώς και μιας συνοικίας με την ονομασία Αλ-Αζμπακίγια στο βορειοδυτικό τμήμα της πόλης. Τα όρια της πόλης είχαν παραμείνει χωρίς αλλαγές για τα προηγούμενα 300 χρόνια, σύμφωνα με χάρτη σχεδιασμένο από την Γαλλική αποστολή του 1798. Μετά την κατάληψη της Κύπρου το 1428 από τον Μπαϊμπάρ, το Μπουλάκ κατέστη το σημαντικότερο λιμάνι του Καΐρου. Στα τέλη του 15ου αιώνα, το Μπουλάκ πέτυχε να καταστεί ως το σημαντικότερο εμπορικό λιμάνι του Παλαιού Καΐρου.

## Δείτε επίσης
*Ισλαμικό Κάιρο

## Παραπομπές


## Εξωτερικοί Σύνδεσμοι

*Το Παλαιό Κάιρο στο Wikivoyage.org 

*
Κατηγορία:Ιστορία του Καΐρου
Κατηγορία:Συνοικίες του Καΐρου
Γκροτέσκο (σκάκι)

Στο σκάκι, το **γκροτέσκο** (στα ελληνικά αποδίδεται ως τραγελαφικό) είναι θέμα για σκακιστικά προβλήματα ή σπουδή φινάλε, η οποία διαθέτει μια ιδιαίτερα απίθανη αρχική θέση, στην οποία ειδικά τα λευκά μάχονται με πολύ μικρή δύναμη ενάντια σε έναν πολύ μεγαλύτερο στρατό των μαύρων. Τα γκροτέσκο προορίζονται γενικά να είναι χιουμοριστικά.

## Παράδειγμα

Ο συνθέτης που είναι στενότερα συνδεδεμένος με το γκροτέσκο είναι μάλλον ο Τίγκραν Γκοργκίεβ (Tigran Gorgiev). Ένα από τα προβλήματά του, δημοσιευμένο στο περιοδικό *EG* τον Ιούλιο του 1971, εμφανίζεται στο διάγραμμα δεξιά, όπου παίζουν τα λευκά και παίρνουν ισοπαλία.

Αυτό επιτυγχάνεται με τη θυσία των περισσότερων κομματιών τους, από την ήδη μικρή δύναμή τους, για να υποχρεώσουν τα μαύρα σε επανάληψη κινήσεων. Η λύση του είναι:
:**1. Ιζ4 Βδ3+** (αλλιώς το 2.Ιε2+ οδηγεί σε ματ)
:**2. Ι:δ3+ γ:δ3**
:**3. Βγ3+ β:γ3**
:**4. Ιε5 Ργ2**
:**5. Ιγ4 Ργ1**
:**6. Ιε5** (και το μαύρα δεν έχουν τίποτα περισσότερο από μια ισοπαλία με επανάληψη θέσης)

Σημειώστε ότι μόνο τα τετράγωνα γ4 και ε5 μπορεί να προσεγγίσει ο λευκός ίππος, διότι:
* αν τα λευκά παίξουν για παράδειγμα 4.Ιδ4, ακολουθεί το 4...Ιγ2 που επιτρέπει στα μαύρα να απελευθερωθούν, ενώ κάτι τέτοιο δεν είναι δυνατό με τον ίππο στο ε5 λόγω του Ι:δ3#,
* επίσης αν παίξουν 5.Ιγ6, τότε τα μαύρα μπορούν να απελευθερωθούν με 5...Πβγ1 ή 5...Πδγ1, ενώ κάτι τέτοιο δεν είναι δυνατόν με τον ίππο στο γ4, λόγω του Ια3# και Ιε3# αντίστοιχα.

## Παραπομπές


### Πηγές
* 

Κατηγορία:Σκακιστικά προβλήματα
Ομάδα Δημοκρατικού Συγκεντρωτισμού

Η **Ομάδα Δημοκρατικού Συγκεντρωτισμού**, που μερικές φορές αποκαλούνταν **Ομάδα των 15**, **Δεκιστές** ή **Δεκεμιστές** ήταν μια φράξια που διαφωνούσε, μέσα στο Σοβιετικό Κομμουνιστικό Κόμμα στις αρχές της δεκαετίας του 1920. 

Η Ομάδα σχηματίστηκε τον Μάρτιο του 1919 στο 8ο Συνέδριο του Κόμματος. Αποτελείτο κυρίως από διανοουμένους Μπολσεβίκους που ασκούσαν κριτική στην ηγεσία του Κομμουνιστικού Κόμματος και του Βλαντιμίρ Λένιν για υπερβολικό συγκεντρωτισμό της πολιτικής εξουσίας στο κόμμα, αφαίρεση της πρωτοβουλίας από τις τοπικές οργανώσεις του κόμματος και αυστηρό έλεγχο από πάνω στην βιομηχανία, το Κόμμα και την τοπική αυτοδιοίκηση. Αντί της δικτατορίας του Κόμματος που υπήρχε, η Ομάδα υποστήριζε επιστροφή στην δικτατορία του προλεταριάτου.

Οι αρχικοί ηγέτες της ομάδας ήταν οι Παλαιοί Μπολσεβίκοι Βαλεριάν Ομπολένσκι-Οσίνσκι, Βλαντιμίρ Σμιρνόφ, Τιμοφέι Σαπρόνοφ, Β.Ν. Μαξιμόφσκι, Μ. Σ. Μπογκουσλάφσκι, Α.Ζ. Καμένσκι και Ραφαΐλ. Η επιρροή τους μέσα στο κόμμα, πάντα περιορισμένη, ανέβηκε στο 9ο Συνέδριο του Κόμματος τον Μάρτιο – Απρίλιο 1920 όταν τους δόθηκε μερική υποστήριξη σε κάποια θέματα από ανώτερους σε βαθμό Κομμουνιστές όπως ο Μιχαήλ Τόμσκι και ο Κονσταντίν Γιουρένεφ. Παρ’ όλα αυτά, οι προτάσεις τους καταψηφίστηκαν. Ήταν ενεργοί στην εσωκομματική “συνδικαλιστική συζήτηση” στα τέλη του 1920 – αρχές 1921 όταν το Κόμμα διασπάστηκε σε πολλές παρατάξεις, αλλά δεν συγκέντρωσαν αρκετή υποστήριξη και η φράξια άρχισε να αργοπεθαίνει μετά το 10ο Συνέδριο του Κόμματος τον Μάρτιο του 1921. 

Οι ηγέτες της Ομάδας συνέχισαν να διαμαρτύρονται γι’ αυτό που θεώρησαν σταδιακή κατάργηση της εσωκομματικής δημοκρατίας στις αρχές της δεκαετίας του 1920 και προσχώρησαν στην Αριστερή Αντιπολίτευση του Λέοντος Τρότσκι το 1923. Το 1926 ο Σαπράνοφ και ο Σμιρνόφ σχημάτισαν την “Ομάδα των 15”, η οποία εντάχθηκε στην Ενωμένη Αντιπολίτευση με επικεφαλής τους Τρότσκι, Γκριγκόρι Ζινόβιεφ και Λεβ Κάμενεφ. Διαγράφηκαν από το Κομμουνιστικό Κόμμα στο 15ο Συνέδριο του Κόμματος τον Δεκέμβριο του 1927 μαζί με τους υπόλοιπους της Ενωμένης Αντιπολίτευσης. Ο Ομπολένσκι-Οσίνσκι παρακολούθησε το Παγκόσμιο Σοσιαλιστικό Οικονομικό Συνέδριο που διοργάνωσε το Διεθνές Ινστιτούτο Βιομηχανικών Σχέσεων στο Vereeniging Koloniaal Institute του Άμστερνταμ. Ήταν η πρώτη φορά που Σοβιετικοί αξιωματούχοι ταξίδεψαν στην Δύση για να συζητήσουν πως λειτουργούσε το Πενταετές Σχέδιο.  Εκτελέστηκε το 1938. Παρ’ όλο που κάποιοι από αυτούς μετανόησαν και έγιναν και πάλι δεκτοί στο Κόμμα στις αρχές του 1930, εκκαθαρίστηκαν και εκτελέστηκαν με κατασκευασμένες κατηγορίες κατά την Μεγάλη Εκκαθάριση στα τέλη της δεκαετίας του 1930.

## Παραπομπές


## Πηγές
*
*

Κατηγορία:Κομμουνιστικό Κόμμα της Σοβιετικής Ένωσης
Λευκορωσική Ομοσπονδία Ποδοσφαίρου

Η **Λευκορωσική Ομοσπονδία Ποδοσφαίρου** (λευκορωσικά: Ассоциации «Белорусская федерация футбола», АБФФ) είναι το όργανο διοίκησης του ποδοσφαίρου στη Λευκορωσία. Εδρεύει στο Μινσκ και είναι μέλος της UEFA. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Λευκορωσίας.

## Παραπομπές


## Εξωτερικοί σύνδεσμοι
* 
* Η Λευκορωσία  στον ιστότοπο της FIFA
* Η Λευκορωσία στον ιστότοπο της UEFA

Κατηγορία:Ποδόσφαιρο στη Λευκορωσία
Κατηγορία:Ομοσπονδίες μέλη της ΟΥΕΦΑ
Παλαιοί Μπολσεβίκοι

**Παλαιοί Μπολσεβίκοι** (Ρωσικά: ста́рый большеви́к, στάρι μπολσεβίκ), επίσης **Παλαιά μπολσεβίκικη φρουρά** ή **Παλαιά φρουρά του Κόμματος**, ονομάζονταν τα μέλη του κόμματος των Μπολσεβίκων πριν την Ρωσική Επανάσταση του 1917. Πολλοί από την παλαιά φρουρά του κόμματος είτε δικάστηκαν και εκτελέστηκαν από την Εν-Κα-Βε-Ντέ κατά τη διάρκεια των δικών της Μόσχας των ετών 1936 – 38, είτε πέθαναν κάτω από ύποπτες συνθήκες. 

Ο Βλαντιμίρ Λένιν εξέφρασε την γνώμη ότι θα μπορούσε κάποιος να αποκαλεί την “παλιά φρουρά του κόμματος”, το “λεπτό στρώμα”, που έχει ένα “τεράστιο κύρος, που δεν μοιράζεται”. 
 
Σύμφωνα με ένα Σοβιετικό βιβλίο του 1972 από τον Ντ. Α. Τσιγκάγιεφ, το 1922 υπήρχαν 44.148 παλαιοί μπολσεβίκοι. Ο Βαντίμ Ραγκόβιν παραθέτει τα στατιστικά που δημοσιεύθηκαν από το 13ο Συνέδριο του Ρωσικού Κομμουνιστικού Κόμματος (Μπολσεβίκοι), ότι το 1924, από τα 600.000 μέλη, 0,6% εντάχθηκαν πριν το 1905, 2% εντάχθηκαν το 1906 – 1916 και 

Κατηγορία:Μπολσεβίκοι
Βαλεριάν Οσίνσκι

Ο **Βαλεριάν Ομπολένσκι-Οσίνσκι** (1887-1938) ήταν Καθηγητής της Γεωργικής Ακαδημίας της Μόσχας.

Ο Βαλεριάν έγραψε με το όνομα Νικολάι Οσίνσκι, και δραστηριοποιούνταν ανάμεσα στους οπαδούς του Δημοκρατικού Συγκεντρωτισμού. 

Ήταν ο πρώτος πρόεδρος της Βεσένκα.

Παρακολούθησε το Παγκόσμιο Κοινωνικό Οικονομικό Συνέδριο που οργανώθηκε το 1931 από το Διεθνές Ινστιτούτο Βιομηχανικών Σχέσεων,  που έγινε στο Vereeniging Koloniaal Institute του Άμστερνταμ. Αυτή ήταν η πρώτη φορά που Σοβιετικοί αξιωματούχοι ταξίδεψαν στην Δύση για να συζητήσουν πως λειτουργούσε το Πενταετές Πλάνο. 

Η κόρη του Σβετλάνα Βαλεριάνοβα Ομπελένσκαγια (1925 – 2012) ήταν Ρωσίδα ιστορικός.

Εκτελέστηκε στην Μεγάλη Εκκαθάριση, το 1938.

## Κείμενα
*“Minority Report on Building the Economy”, quoted in Robert V. Daniels (ed.), A Documentary History of Communism in Russia: From Lenin to Gorbachev, University Press of New England, Lebanon, NH, 1993, p. 98

## Παραπομπές


Κατηγορία:Σοβιετικοί πολιτικοί
Κατηγορία:Ρώσοι κομμουνιστές
Κατηγορία:Θύματα της Μεγάλης Εκκαθάρισης
Καλυδνές νήσοι

Πρόκειται για το σύμπλεγμα των νησιών της Καλύμνου. Η ονομασία 'Καλύδναι νήσοι' προέρχεται από την Ιλιάδα, όπου αναφέρεται (Β676-679) ότι οι Καλύδνες και γειτονικά νησιά (Νίσυρος, Κράπαθος (= Κάρπαθος), Κάσος και Κώς) μετείχαν στον Τρωικό πόλεμο με 30 πλοία και αρχηγούς τους υιούς του Θεσσαλού Φείδιππο και  Άντιφο.

Μάλιστα, από το σύμπλεγμα των νησιών της Καλύμνου, φαίνεται κολύμπησαν τα δύο φίδια ονόματι Όρκις (ή Πόρκις) και Χαρίβοια, που κατά τον μύθο, έπνιξαν τον Λαοκόοντα και τους δύο γιους του στην Τροία.

Κατηγορία:Γεωγραφία της Καλύμνου
Βίλλεμ Κέυ

Ο Βίλλεμ Κέυ (φλαμανδικά: **Willem Key** (περ. 1515 &ndash; 5 Ιουνίου 1568) ήταν Φλαμανδός ζωγράφος της Αναγέννησης.

## Βιογραφία
Ο Κέυ γεννήθηκε στη Μπρέντα. Σύμφωνα με τον Κάρελ φαν Μάντερ έμαθε να ζωγραφίζει μαζί με τον Φρανς Φλόρις από τον Λαμπέρ Λομπάρ στη Λιέγη. Έγινε μέλος στη Συντεχνία του Αγίου Λουκά της Αμβέρσας το 1540. Ήταν πλούσιος, ο οποίος ζούσε σε μεγάλο σπίτι στο κέντρο της πόλης κοντά στο χρηματιστήριο. Ειδικεύτηκε στις "κολακευτικές" προσωπογραφίες και κέρδιζε αρκετά χρήματα ζωγραφίζοντας ομαδικά πορτρέτα σε θεατρικές στάσεις. Στη βιογραφία του φαν Μάντερ αναφέρονται μερικοί μεγάλοι πίνακές του, οι οποίοι κάηκαν κατά τη διάρκεια της περιόδου της εικονομαχίας (Beeldenstorm). Αναφέρει ιδιαίτερα ένα μεγάλο ομαδικό πορτρέτο των πωλητών της αγοράς (*kramers*) που βρισκόταν στο παρεκκλήσιό τους στον ναό "Onze-Lievevrouwenkerk" της Αμβέρσας. Αυτό σημαίνει ότι όταν κάποιος βλέπει τον πίνακα *Ο Μυστικός Δείπνος* στο Ντελφτ, πιθανόν αντικρίζει μια περιστασιακή ομάδα καλαθοπλεκτών και βαρελοποιών, καθώς αυτός ο πίνακας παραγγέλθηκε για την Αγία Τράπεζα του παρεκκλησίου του Αγίου Ιωάννη του Ευαγγελιστή στην "Χρότε Κερκ" (Grote Kerk, Μεγάλη Εκκλησία) του Ντελφτ, που εκείνη την εποχή (περ. 1560) ήταν ο προστάτης άγιος των βαρελοποιών (*kuipers*) του Ντελφτ.

## Προδοσία - Θέμα ζωής και ζωγραφικής;
Ο Κάρελ φαν Μάντερ συνεχίζει αναφέροντας ότι ενώ ο Κέυ ζωγράφιζε το πορτρέτο του Δούκα της Άλμπα Φερνάντο Άλβαρεθ ντε Τολέδο, είχε προσποιηθεί ότι δεν καταλάβαινε την ξένη γλώσσα. Έτσι κατάφερε να κρυφακούσει τη συνωμοσία του "Συμβουλίου του Αίματος" (Bloed-raedt) κατά των πολιτικών προσωπικοτήτων Λαμοράλ, Κόμητος του Έγκμοντ και Φιλίπ ντε Μονμορανσύ, Κόμητος του Χόορν. Οι δύο άνδρες εκτελέστηκαν στην κεντρική πλατεία των Βρυξελλών στις 5 Ιουνίου 1568 και ο Κέυ αναστατώθηκε σε τέτοιο βαθμό που απεβίωσε την ίδια ημέρα. Η ιστορία αυτή έγινε ευρέως αποδεκτή ως αληθινή, αλλά ο φαν Μάντερ δεν την πίστεψε και έχει την άποψη ότι είχε πεθάνει μερικές ημέρες πριν. Σε κάθε περίπτωση, είναι ενδιαφέρον να σημειωθεί ότι πολλοί από τους πίνακές του καταστράφηκαν και ότι σήμερα είναι γνωστός κυρίως για το πορτρέτο του Δούκα της Άλμπα, το οποίο αντιγράφηκε πολλές φορές. Ο διασωθείς *Μυστικός Δείπνος* φέρει ακόμα την αρχική του κορνίζα με επιγραφή στα λατινικά να την περιβάλλει, που είναι τα λόγια του κατά Λουκάν Ευαγγελίου 22:21-23.

Σύμφωνα με το Ρέικσμουζεουμ, ο Άντριεν Τόμας Κέυ ήταν μακρινός συγγενής και μαθητής του.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Διοργανώσεις Ε.Π.Σ. Ηπείρου 2008–09

Για την **περίοδο 2008–09**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ιωαννίνων.

Η πρωταθλήτρια ομάδα της ΕΠΣ Ηπείρου κερδίζει την άνοδο στη Δ εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηπείρου, αποκτά το δικαίωμα συμμετοχής στο Κύπελλο Ερασιτεχνών.

Η σεζόν 2008-09 περιλαμβάνει πρωτάθλημα και κύπελλο. Επίσης περιλαμβάνει πρωταθλήματα υποδομών.

## Α ερασιτεχνική
Η πρωταθλήτρια Προοδευτική Περάματος κέρδισε την άνοδο στην Δ εθνική.Έπεσαν 5 ομάδες λόγω του υποβιβασμού ΑΕ Γιάννενα και Πίνδου Κόνιτσας από την Δ εθνική.

## Πηγές


09
Κατηγορία:Εγχώρια ποδοσφαιρικά πρωταθλήματα 2008-2009
Μποάκο

Το **Μποάκο** (ισπανικά: Boaco) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι η πόλη Μποάκο, η οποία είναι και πρωτεύουσα του διαμερίσματος.

## Γεωγραφία
Το διαμέρισμα συνορεύει με τα διαμερίσματα Μούυ Μούυ στα βόρεια, Σαν Λορένσο στα νότια, Καμοάπα στα νότια και ανατολικά και Τεουστέπε, Σαν Χοσέ δε λος Ρεμάτες και Σάντα Λουσία στα δυτικά. Το ψηλότερο σημείο είναι το Σέρρο δε λα Βιέχα, με ύψος 1.020 μ.

## Η πόλη

### Ονομασία
Το όνομα Μποάκο προέρχεται από την λέξη Boa(j) που σημαίνει «μάγοι» και την κατάληξη -ο που σημαίνει «τόπος». Ονομάζεται δε και Πόλη των Δύο Ορόφων (Ciudad de Dos Pisos) από τον Αρμάντο Ινσέρ Μπαρκέρο (Armando Incer Barquero).

### Ιστορία
Η πόλη ιδρύθηκε από Ισπανούς αποίκους που μετανάστευσαν από την σημερινή Γουατεμάλα. Στο παρελθόν ανήκε στο διαμέρισμα Τσοντάλες. Στις 4 Φεβρουαρίου του 1910 η κυβέρνηση Χοσέ Μαδρίς ίδρυσε το διαμέρισμα Χερές (Jerez) με πρωτεύουσα την πόλη του Μποάκο. Ωστόσον ο εν λόγω νόμος ανηρέθη ώσπου στις 18 Ιουλίου του 1935 η κυβέρνηση Χουάν Μπαουτίστα Σακάσα δημιούργησε το διαμέρισμα Μποάκο.

### Γεωγραφία
Η πόλη βρίσκεται 88 χιλιόμετρα ανατολικά της Μανάγουα. Η ψηλότρη κορυφή είναι ο Λόφος της Γραός (El Cerro de la Vieja).

#### Κλίμα
Η μέση θερμοκρασία της πόλης κυμαίνεται μεταξύ 27 και 30&nbsp;°C κατά το θέρος και 18&nbsp;°C κατά τον χειμώνα, ενώ ο ετήσιος υετός είναι 1.200-2.000&nbsp;mm.

## Φωτογραφίες

Αρχείο:Church in Boaco.jpg|Εκκλησία στο Μποάκο.
Αρχείο:Boaco at night.jpg


## Παραπομπές


## Πηγές
* Αγγλική Βικιπαίδεια

## Εξωτερικοί σύνδεσμοι
* 

Μ
Τεουστέπε

Το **Τεουστέπε** (ισπανικά: Teustepe) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι το Τεουστέπε.

## Η πόλη
Το Τεουστέπε βρίσκεται 94 χιλιόμετρα από την Μανάγουα.

### Ονομασία
Το όνομα Τεουστέπε προέρχεται από τις λέξεις της τοπικής γλώσσας Τσοροτέγκα Teote (Θεός) και Tepec (τόπος).

## Παραπομπές


## Πηγές
* Αγγλική Βικιπαίδεια

Τ
Τ
Κωνσταντίνος Τσιουπλάκης

Ο **Κωνσταντίνος Τσιουπλάκης** (1933 - 10 Μαΐου 1996), του Ελευθερίου υπήρξε Έλληνας πολιτικός.

## Βιογραφικά στοιχεία
Καταγόταν από το Παλαιοχώρι Χαλκιδικής.
Εξελέγη για πρώτη φορά βουλευτής στις εκλογές του 1974 με την Νέα Δημοκρατία και επανεξελέγη στις εκλογές του 1977, του 1981  και του  1985. 

Απεβίωσε το 1996 σε ηλικία 63 ετών.

## Παραπομπές


Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με τη Νέα Δημοκρατία
Δήμοι της Νικαράγουας

Τα 17 διαμερίσματα της Νικαράγουας υποδιαιρούνται σε 153 **[[δήμος|δήμους]]**.

## [[Ατλάντικο Νόρτε]]

## [[Ατλάντικο Σουρ]]

## [[Γρανάδα (διαμέρισμα)|Γρανάδα]]

## [[Εστελί (διαμέρισμα)|Εστελί]]

## [[Καράσο]]

## [[Λεόν (διαμέρισμα)|Λεόν]]

## [[Μαδρίς]]

## [[Μανάγουα (διαμέρισμα)|Μανάγουα]]

## [[Μασάγια (διαμέρισμα)|Μασάγια]]

## [[Ματαγάλπα (διαμέρισμα)|Ματαγάλπα]]

## [[Μποάκο (διαμέρισμα)|Μποάκο]]

## [[Νουέβα Σεγόβια]]

## [[Ρίβας (Νικαράγουα)|Ρίβας]]

## [[Ρίο Σαν Χουάν]]

## [[Τσιναντέγα (διαμέρισμα)|Τσιναντέγα]]

## [[Τσοντάλες]]

## [[Χινοτέγα (διαμέρισμα)|Χινοτέγα]]

## Δείτε επίσης
* Διαμερίσματα της Νικαράγουας
* Κατάλογος πόλεων της Νικαράγουας
Ορέστης Ανδρεαδάκης

Ο **Ορέστης Ανδρεαδάκης**, γεννημένος το 1963 στο Ηράκλειο Κρήτης, είναι Έλληνας επαγγελματίας του κινηματογράφου που έχει υπηρετήσει την τέχνη με διάφορες ιδιότητες: ως κριτικός ταινιών, ως τηλεοπτικός παρουσιαστής για κινηματογραφικά θέματα, συντάκτης και διευθυντής σε σχετικά έντυπα, ενώ επίσης εργάζεται στα πλαίσια της διοργάνωσης κινηματογραφικών φεστιβάλ.

Είναι απόφοιτος της Σχολής Κινηματογράφου του Λυκούργου Σταυράκου. Από το 1986 μέχρι και το 1991 έζησε κατά διαστήματα στη Γαλλία και στην Ελβετία, όπου παρακολούθησε μαθήματα γαλλικής λογοτεχνίας, ιστορίας της τέχνης, θεωρίας του κινηματογράφου, καθώς και μαθήματα ζωγραφικής και εικαστικών εγκαταστάσεων. Παράλληλα, εργάστηκε ως βοηθός σκηνοθεσίας και παραγωγής σε γαλλικές ταινίες και τηλεταινίες.

Εργάστηκε ως κριτικός κινηματογράφου στις εφημερίδες *[[Ελεύθερος Τύπος]]*, *[[Έθνος (εφημερίδα)|Έθνος]]* και *[[Η Αυγή]]* και στο περιοδικό *Σινεμά*, το οποίο διηύθυνε από το 2007. Από το 1995 εργάστηκε στον τηλεοπτικό σταθμό Mega Channel ως κινηματογραφικός συντάκτης, δημιουργώντας τον επόμενο χρόνο την εκπομπή για θέματα κινηματογράφου με τίτλο *Ραντεβού για σινεμά*.

Από το 1994 μέχρι και το 2000 συνεργάστηκε με το Φεστιβάλ Κινηματογράφου Θεσσαλονίκης ως συντονιστής, παρουσιαστής και μεταφραστής των συνεντεύξεων Τύπου. Από το Μάιο του 2016 ανέλαβε καθήκοντα Καλλιτεχνικού Διευθυντή, ύστερα από εισήγηση της γενικής διευθύντριας Ελίζ Ζαλαντό.

Το 1995 συμμετείχε στην ίδρυση του Διεθνούς Φεστιβάλ Κινηματογράφου της Αθήνας *[[Νύχτες Πρεμιέρας]]*. Στα πλαίσια αυτού εργάστηκε ως Διευθυντής Συντονισμού και Επικοινωνίας και από το 2007 μέχρι σήμερα διατηρεί την ιδιότητα του Καλλιτεχνικού Διευθυντή του φεστιβάλ. Το 2011 συμμετείχε στην ίδρυση του Φεστιβάλ Θερινού Κινηματογράφου *Athens Open Air Film Festival*.

Το 2013 η γαλλική κυβέρνηση του απένειμε τον τίτλο του Ιππότη του Τάγματος των Γραμμάτων και των Τεχνών.

## Πηγές
* «Ο Ορ.Ανδρεαδάκης στο «τιμόνι» του Φεστιβάλ Κινηματογράφου Θεσσαλονίκης», 10 Μαΐου 2016.
* «Ο Ορέστης Ανδρεαδάκης έγινε Ιππότης», 27 Σεπτεμβρίου 2013.
* Ορέστης Ανδρεαδάκης , συλλογή άρθρων στο Aixmi.gr.
*  Ορέστης Ανδρεαδάκης, καταχώρηση στη BiblioNet.

Κατηγορία:Έλληνες κριτικοί του κινηματογράφου
Κατηγορία:Έλληνες παρουσιαστές
Κατηγορία:Έλληνες σκηνοθέτες
Κατηγορία:Ιππότες του Τάγματος των Τεχνών και των Γραμμάτων
Get Yer Ya-Ya's Out! The Rolling Stones in Concert

Το **Get Yer Ya-Ya's Out!** είναι ζωντανά ηχογραφημένο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 4 Σεπτεμβρίου του 1970 μέσω της δισκογραφικής εταιρείας "Decca", ενώ στις Ηνωμένες Πολιτείες εκδόθηκε μέσω της "London Records".

Η πλειοψηφία των ηχογραφήσεων πραγματοποιήθηκε στο "Madison Square Garden" της Νέας Υόρκης το Νοέμβριο του 1969 κατά την αμερικάνικη περιοδεία του συγκροτήματος για την προώθηση του δίσκου "*[[Let It Bleed]]*".

Ο τίτλος του άλμπουμ προέρχεται από ένα τραγούδι του Blind Boy Fuller από την δεκαετία του '30, ενώ οι συνδέσεις με την μπλουζ συνεχίστηκαν με τις διασκευές στα "*Love in Vain*" του Ρόμπερτ Τζόνσον και "*Little Queenie*" του Τσακ Μπέρι.

Οι κριτικές για τον δίσκο υπήρξαν θετικές, με το "AllMusic" να του δίνει 4,5 / 5 αστέρια, το "Sputnik Music" μέσο όρο βαθμολογιών 4,0 / 5,  ο Mark Prindle 6 / 10 και το "ΝΜΕ" 7 / 10.

## Λίστα Τραγουδιών
* *Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]]*, εκτός αν σημειώνεται διαφορετικά.*


==Θέσεις τσαρτ==


==Βραβεία==
<big>***Get Yer Ya-Ya's Out! The Rolling Stones in Concert*** *(άλμπουμ)*</big>
* [[Ηνωμένες Πολιτείες]] (*RIAA Certification*): Πλατινένιος 
* [[Καναδάς]] (*CRIA Certification*): Χρυσός 

==Μέλη των Rolling Stones==
Οι μουσικοί οι οποίοι ηχογράφησαν τα κομμάτια του "*Get Yer Ya-Ya's Out!*" ήταν οι εξής:
* *'Μικ Τζάγκερ** - [[Φωνητική|φωνητικά]], [[φυσαρμόνικα]]
* **Κιθ Ρίτσαρντς** - [[κιθάρα]], [[Φωνητική|φωνητικά]]
* **Μικ Τέιλορ** - [[κιθάρα]]
* **Μπιλ Γουάιμαν** - [[μπάσο]]
* **Τσάρλι Γουάτς** - [[τύμπανα]]

;''Γκεστ συμμετοχές''
* **Ίαν Στιούαρτ''' - πιάνο

## Παραπομπές


## Πηγές
* Get Yer Ya-Ya's Out! - The Rolling Stones | Songs, Reviews, Credits | AllMusic
* The Rolling Stones - Get Yer Ya-Ya's Out! | Sputnikmusic
* Get Yer Ya-Ya's Out! | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1970
Κατάλογος Ελλήνων και Ρωμαίων γεωγράφων

## Κλασική Ελλάδα
[thumb|200px|Χάρτης του [Εκαταίος ο Μιλήσιος|Εκαταίου (σε νεώτερη έκδοση).]]
* Όμηρος,
* Αναξίμανδρος, (περ. 610  π.Χ. – περ. 547 π.Χ.),
* Μασσαλιώτικος περίπλους, (6ος αιώνας π.Χ.),
* Σκύλαξ ο Καρυανδεύς, (6ος αιώνας π.Χ.),
* Εκαταίος ο Μιλήσιος (περ. 560 π.Χ./550 π.Χ. – περ. 480 π.Χ.),
* Ηρόδοτος, (485 – 421/415 π.Χ.)  

## Ελληνιστική περίοδος
* Πυθέας ο Μασσαλιώτης (περ. 380 π.Χ. – περ. 310 π.Χ.),
* Περίπλους του Ψευδοσκύλακα, (μέσα του 4ου αιώνα π.Χ. ή/και, περίπου 330 π.Χ.),
* Μεγασθένης, (περ. 350 π.Χ. – περ. 290 π.Χ.), 
* Αυτόλυκος ο Πιτταναίος,   (περ. 360 π.Χ. – περ. 290 π.Χ.)
* Δικαίαρχος, (περ. 350 π.Χ. – περ. 285 π.Χ.)
* Δηίμαχος, (3ος αιώνας π.Χ.),
* Τιμοσθένης ο Ρόδιος, (3ος αιώνας π.Χ.),
[thumb|200px|Χάρτης του [Ερατοσθένης ο Κυρηναίος|Ερατοσθένη, που απεικονίζει τον τότε γνωστό κόσμο (περί το 194 π.Χ.) (σε ανακατασκευή του 19ου αιώνα).]]
* Ερατοσθένης ο Κυρηναίος, (276 π.Χ. – 194 π.Χ.),
* Ίππαρχος ο Νικαεύς, (190 π.Χ. – 120 π.Χ.),
* Σκύμνος ο Χίος, (2ος αιώνας π.Χ.),
* Αγαθαρχίδης ο Κνίδιος, (2ος αιώνας π.Χ.),
* Ποσειδώνιος ο Ρόδιος, (περ. 135 π.Χ. – 51 π.Χ.),
* Ίππαλος ο Κυβερνήτης, (1ος αιώνας π.Χ.) 
* Ψευδοσκύμνος, (1ος αιώνας π.Χ.),
* Αλέξανδρος ο Πολυίστωρ, (1ος αιώνας π.Χ.) 
* Διόδωρος Σικελιώτης, (90 π.Χ. – 30 π.Χ.)

## Περίοδος Ρωμαϊκής Αυτοκρατορίας
[thumb|200px|Χάρτης του [Κλαύδιος Πτολεμαίος|Πτολεμαίου σε έκδοση του 15ου αιώνα.]]
* Περίπλους της Ερυθράς Θάλασσας, (3ος αιώνας π.Χ. – 1ος αιώνας π.Χ.),
* Στράβων, (64 π.Χ. – 24 μ.Χ.),
[thumb|200px|Παγκόσμιος χάρτης του [Πομπόνιος Μέλας|Πομπονίου Μέλα, σε ανακατασκευή, του 1898, του K. Miller.]]
* Πομπόνιος Μέλας, (1ος αιώνας),
* Ισίδωρος Χαρακηνός, (1ος αιώνας),
* Μουκιανός, (1ος αιώνας),
* Πλίνιος ο Πρεσβύτερος, (23 – 79), “Φυσική Ιστορία” 
* Μαρίνος ο Τύριος, (περ. 70 – 130),  
* Κλαύδιος Πτολεμαίος,  (90 – 168), “Γεωγραφική Υφήγησις”
* Παυσανίας, (2ος αιώνας), 
* Aγαθοδαίμων Aλεξανδρεὺς, (2ος αιώνας),
* Διονύσιος ο Βυζάντιος, (2ος αιώνας),
* Αγαθήμερος, (3ος αιώνας),
* Tabula Peutingeriana, (4ος αιώνας),
* Αλύπιος Αντιοχείας, (4ος αιώνας),
* Μαρκιανός ο Ηρακλειώτης, (4ος αιώνας),
* Ιούλιος Ονώριος, (αβέβαιη εποχή: 4ος, 5ος ή 6ος αιώνας) 
 
## Περίοδος Βυζαντινής Αυτοκρατορίας
[thumb|200px|Παγκόσμιος χάρτης του [Κοσμάς ο Ινδικοπλεύστης|Κοσμά του Ινδικοπλεύστη.]]
* Ιεροκλής ο γραμματικός, (6ος αιώνας),
* Κοσμάς ο Ινδικοπλεύστης, (6ος αιώνας),
* Στέφανος ο Βυζάντιος, (6ος αιώνας), 
* Γεώργιος ο Κύπριος, (7ος αιώνας)

## Δείτε επίσης
* Ιστορία της γεωγραφίας
 
## Παραπομπές


## Εξωτερικές συνδέσεις
* Karl Wilhelm Ludwig Mulle:
** *Geographi graeci minores*, Carolus Muellerus (ed.), 2 voll., Parisiis, editoribus Firmin-Didot et sociis, 1855-61: vol. 1 (1882 reprint), vol. 2, tabulae.
* Gottfried Bernhardy:
** *Geographi graeci minores*, Godofredi Bernhardy (ed.), Lipsiae in libraria Weidmannia, 1828: vol. 1.

Κατηγορία:Ελληνορωμαϊκός κόσμος
 

Κατηγορία:Αρχαίοι Έλληνες γεωγράφοι
Κατηγορία:Ρωμαίοι γεωγράφοι
Κατηγορία:Βυζαντινοί γεωγράφοι
Κατηγορία:Ιστορία της γεωγραφίας
Κατηγορία:Κλασική αρχαιότητα
Διεύθυνση Σούπερ Λιγκ Μπάσκετ Ισραήλ

Η **Διεύθυνση Σούπερ Λιγκ Μπάσκετ Ισραήλ** (εβραϊκά: מנהלת ליגת העל בכדורסל, αγγλικά: *Israeli Basketball Super League Administration Ltd*, *BSL*) αποτελεί αθλητικό μη κερδοσκοπικό οργανισμό που ιδρύθηκε το 2002 με πρωτοβουλία των συλλόγων του Πρωταθλήματος Καλαθοσφαίρισης Ισραήλ (Basketball Super League), οι οποίοι επέλεξαν να δημιουργήσουν ένα ανεξάρτητο οργανισμό, με σκοπό να επιβλέπουν και να ρυθμίζουν την οργάνωση, ανάπτυξη και διαχείριση του πρωταθλήματος, αντί της Ομοσπονδίας Καλαθοσφαίρισης του Ισραήλ.

Η BSL αποτελείται από 13 μέλη του διοικητικού συμβουλίου. 10 μέλη του διοικητικού συμβουλίου είναι οι πρόεδροι και οι ιδιοκτήτες των ομάδων του πρωταθλήματος, εκτός από 3 από τα μέλη του διοικητικού συμβουλίου. Η BSL διαχειρίζεται επίσης το Κύπελλο, το All-Star Game και την Summer League. Η BSL είναι μέλος της ULEB από το 2005 και συμμετέχει ενεργά σε όλες τις δραστηριότητες της ULEB. Η BSL βοηθά στο συντονισμό και την οργάνωση των ισραηλινών ομάδων που αγωνίζονται στις ευρωπαϊκές διοργανώσεις.

Στις 28 Δεκεμβρίου του 2015, ο πρόεδρος της Μακάμπι Τελ Αβίβ παραιτήθηκε για λόγους που αφορούν τις αποφάσεις του οργανισμού, σχετικά με το όριο μη Ισραηλινών παικτών που μπορεί να διαθέτει κάθε ομάδα.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στο Ισραήλ
Lega Basket

Η **Lega Basket** (επίσημα: *Lega Società di Pallacanestro Serie A*) είναι η οργάνωση η οποία, κατ' εξουσιοδότηση από την Ιταλική Ομοσπονδία Καλαθοσφαίρισης, διεξάγει το πρωτάθλημα της πρώτης κατηγορίας της Ιταλίας (Serie A). Αποτελείται από τα σωματεία που συμμετέχουν στo ιταλικό πρωτάθλημα (Serie A). Η έδρα της βρίσκεται στην Μπολόνια της Ιταλίας.

Η Lega Basket είναι ιδρυτικό μέλος της ULEB. Η Lega Basket διοργανώνει επίσης το Κύπελλο Ιταλίας, το Σούπερ Καπ Ιταλίας, και το ιταλικό All Star Game. Επίσης, έχουν πραγματοποιηθεί συζητήσεις με σκοπό η οργάνωση να αποκτήσει μεγαλύτερη αυτονομία, όπως και η αντίστοιχη οργάνωση του ποδοσφαίρου Lega Serie A.

## Ιστορία
Η Lega Basket ιδρύθηκε επίσημα στις 27 Μαΐου του 1970 στο Μιλάνο, από τα σωματεία που συμμετείχαν τόσο στην πρώτη κατηγορία (Serie A) όσο και στη δεύτερη κατηγορία (Serie A2). Από τις 20 Ιουνίου του 2001, απαρτίζεται μόνο από τους συλλόγους της πρώτης κατηγορίας (Serie A).

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Ιταλία
Πεντάεδρο

Στη στερεομετρία, **πεντάεδρο** λέγεται ένα πολύεδρο που έχει πέντε έδρες. Δεδομένου ότι τα πολύεδρα με πέντε έδρες δεν είναι ισοεδρικά και επιπλέον υπάρχουν δύο διαφορετικοί τοπολογικοί τύποι τους, ο όρος αυτός χρησιμοποιείται πολύ λιγότερο από ότι το τετράεδρο ή το οκτάεδρο.

Το μη κανονικό πεντάεδρο είναι μη κυρτό στερεό.

## Τοπολογικοί τύποι
Οι δύο τοπολογικές μορφές του πενταέδρου, που έχουν έδρες κανονικά πολύγωνα, είναι η τετραγωνική πυραμίδα και το τριγωνικό πρίσμα. Μπορούν επίσης να κατασκευαστούν γεωμετρικές παραλλαγές του με μη κανονικές έδρες.

Η *τετραγωνική πυραμίδα* μπορεί να θεωρηθεί ως εκφυλισμένο *τριγωνικό πρίσμα* όπου η μία από τις πλευρικές ακμές του έχει συμπτυχθεί σε ένα σημείο, χάνοντας έτσι μία ακμή και μία κορυφή, αφού δύο από τις τετράγωνες έδρες του μεταλλάχθηκαν σε τρίγωνα.

### Οσόεδρο
100px|μικρογραφία|δεξιά|Οσόεδρο {2,5}
Υπάρχει και ένα τρίτο τοπολογικά πολυεδρικό σχήμα με 5 έδρες, που εκφυλίζεται σε πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται πενταγωνικό οσόεδρο και έχει συμβολισμό Schläfli {2,5}. Το πενταγωνικό οσόεδρο διαθέτει 2 κορυφές (αντίποδα σημεία), 5 ακμές και 5 έδρες (δίγωνα).

## Παραπομπές

### Πηγές
* 

Κατηγορία:Πολύεδρα
Κατηγορία:Στερεομετρία
Βιλανέλα

**Βιλανέλα** ονομάζεται το εύθυμο και ελαφρού ρυθμού ποίημα, το οποίο προέρχεται από την ιταλική λαϊκή ποίηση.

## Ιστορία
Η βιλανέλα καλλιεργήθηκε κατά τον 15ο και 17ο αιώνα. Στην αρχή «βιλανέλες» τραγουδούσαν οι χωρικοί (Villani) της Ιταλίας, και τα θέματα τους ήταν κυρίως παρμένα από την ποιμενική ζωή, χωρίς να έχουν σταθερή ποιητική μορφή.

Αργότερα το είδος αυτό υιοθετήθηκε από την έντεχνη ποίηση όχι μόνο την ιταλική αλλά και άλλων ευρωπαϊκών χωρών, ιδιαίτερα τη γαλλική villanelle.

## Μορφή
Η βιλανέλα κατά την πρωιμότερη μορφή της παρουσίαζε σημαντική ποικιλία ως προς τον αριθμό των στροφών και το είδος της ομοιοκαταληξίας. Τελικώς, όμως, επικράτησαν μόνο δύο μορφές, αυτές των 19 και των 13 στίχων αντίστοιχα.

Η πρώτη μορφή αποτελείται από έξι στροφές, από τις οποίες οι πρώτες πέντε είναι τρίστιχες, με ομοιοκαταληξία α  β  α, ενώ η τελευταία είναι τετράστιχη στροφή, με ομοιοκαταληξία α  β  α  α. Ο πρώτος στίχος της πρώτης στροφής επαναλαμβάνεται ως τρίτος της δεύτερης και της τέταρτης, και ο τρίτος στίχος πάλι της πρώτης στροφής επαναλαμβάνεται ως τρίτος της τρίτης και της πέμπτης.

Η δεύτερη μορφή αποτελείται από τέσσερις στροφές  και παρουσιάζει δύο τύπους.

Στον πρώτο τύπο, οι τρεις πρώτες στροφές είναι τρίστιχες και η τελευταία τετράστιχη. Ο πρώτος στίχος της πρώτης στροφής, επαναλαμβάνεται ως τρίτος της δεύτερης στροφής και ως τρίτος της τέταρτης. Ο τρίτος στίχος της πρώτης στροφής, επαναλαμβάνεται ως τρίτος της τρίτης στροφής και ως τέταρτος της τέταρτης.

Στο δεύτερο τύπο, η πρώτη στροφή είναι τετράστιχη και οι υπόλοιπες τρίστιχες. Ο πρώτος στίχος της πρώτης στροφής επαναλαμβάνεται ως δεύτερος της δεύτερης στροφής και ως δεύτερος της τέταρτης. Ο τρίτος στίχος της πρώτης στροφής, επαναλαμβάνεται ως δεύτερος της τρίτης και ως τρίτος της τέταρτης στροφής.

## Νεοελληνική λογοτεχνία
Στη νεοελληνική λογοτεχνία καλλιεργήθηκε το εν λόγω ποιητικό είδος από το Μάρκο Τσιριμώκο και το Γιάννη Σαραλή.

Ακολουθεί η βιλανέλα με τίτλο «Η Φρόσω» του Γιάννη Σαραλή, η οποία είναι βασισμένη στον πρώτο τύπο της δεύτερης μορφής.


Βγήκε η Φρόσω στο σεργιάνι, 
Σαν την πούλια και γελάει 
Με το κόκκινο φουστάνι.

Με τα φρύδια της γαϊτάνι
Και τον Κύρη της στο πλάι, 
Βγήκε η Φρόσω στο σεργιάνι.

Με τα χρυσικά γιορτάνι 
Πως βεργολυγάει και πάει, 
Με το κόκκινο φουστάνι!

Κι ο Στρατής του κυρ Μαργιάνη, 
Στο κρασοπουλειό τα σπάει.
Βγήκε η Φρόσω στο σεργιάνι, 
Με το κόκκινο φουστάνι! 


Ακολουθεί η βιλανέλα με τίτλο «Στο χορό» του Μάρκου Τσιριμώκου, η οποία είναι βασισμένη στο δεύτερο τύπο της δεύτερης μορφής.


Λαχταρούσε να τον σύρει 
πρώτη πρώτη το χορό
στ' Άη-Θωμά το πανηγύρι 
τον συρτό για το χατήρι

του καλού της η Μαριώ
λαχταρούσε να τον σύρει. 
Με την μάνα και τον Κύρη

φτάσανε από το χωριό 
στ' Άη-Θωμά το πανηγύρι. 
Κι όλο πλήθαιναν οι γύροι

τον καλό της σα γαμπρό 
λαχταρούσε να τον σύρει
στ' Άη-Θωμά το πανηγύρι. 


## Σημειώσεις


## Παραπομπές


Κατηγορία:Μετρική
Αντριάν Μούτου

Ο **Αντριάν Μούτου** (ρουμανικά *Adrian Mutu*, ρουμανική προφορά *adriˈan ˈmutu*, γενν. 8 Ιανουαρίου 1979) είναι Ρουμάνος διεθνής πρώην ποδοσφαιριστής, που αγωνιζόταν ως επιθετικός. Αν και ξεκίνησε με καλές προοπτικές, η σταδιοδρομία του είχε πισωγυρίσματα και δυσκολίες καθώς βρέθηκε θετικός σε ναρκωτικές ουσίες.

Ο παίκτης άρχισε την καριέρα του στη Ρουμανία, παίζοντας αρχικά στην ΦΚ Άρτζες Πιτέστι και στην Ντιναμό Βουκουρεστίου, πριν πάρει μεταγραφή στην Ίντερ, μεσούσης της σεζόν 1999-00, στη Σέριε Α. Αγωνίστηκε για 10 αγώνες, όμως έφυγε και πήγε στη Βερόνα και στην Πάρμα, πετυχαίνοντας 39 γκολ σε 3 χρόνια. Οι καλές του επιδόσεις τον έφεραν στην Τσέλσι, έναντι του ποσού των 22.5 εκατομμυρίων ευρώ. Εκεί προέκυψε το πρόβλημα με τα ναρκωτικά και το συμβόλαιο του διεκόπη, ενώ μόλις ελευθερώθηκε, πήγε ξανά στη Σέριε Α, για λογαριασμό της Γιουβέντους αυτή τη φορά. Άλλη μία αναποδιά συνέβη στην καριέρα του τότε, όταν ξέσπασε το σκάνδαλο με τους στημένους αγώνες, και με τη Γιουβέντους να τιμωρείται, παίζοντας στη Σέριε Β, έτσι μετά υπέγραψε στη Φιορεντίνα, όπου αγωνίστηκε για 5 χρόνια. Κατόπιν αγωνίστηκε για λίγο σε ΑΚ Τσεζένα και ΑΚ Αζαξιό, και μετά επέστρεψε στη Ρουμανία. 

Ο Μούτου έπαιξε και στην Εθνική Ρουμανίας, κάνοντας το ντεμπούτο του το 2000. Συνολικά έπαιξε σε 77 αγώνες, πετυχαίνοντας και 35 γκολ, ισοφαρίζοντας το ρεκόρ του Γκεόργκι Χάτζι (κατάλογος κορυφαίων διεθνών σκόρερ ποδοσφαίρου ανδρών ανά χώρα). Με τη Ρουμανία συμμετείχε στις διοργανώσεις Ευρωπαϊκό Πρωτάθλημα Ποδοσφαίρου 2000 και Ευρωπαϊκό Πρωτάθλημα Ποδοσφαίρου 2008. Κέρδισε τέσσερις φορές το βραβείο Καλύτερος Παίκτης στη Ρουμανία, και βρίσκεται πλέον πίσω από τον Γκεόργκι Ποπέσκου και τον Γκεόργκι Χάτζι, οι οποίοι έχουν τιμηθεί 6 και 7 φορές, αντιστοίχως. Στις 11 Αυγούστου του 2011 αποκλείστηκε από την Εθνική του ομάδα, γιατί βρέθηκε να καταναλώνει αλκοόλ, το βράδυ της 10ης Αυγούστου, ενόσω οι συμπαίκτες τους, δίνανε φιλικό αγώνα με το Σαν Μαρίνο. Παρόλα αυτά, συνέχισε να αγωνίζεται, έως το 2013.

## Παραπομπές


## Εξωτερικοί σύνδεσμοι

*
*
*
*ESPN Profile 

Κατηγορία:Ρουμάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Άρτζες Πιτέστι
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Ίντερ
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές ΦΚ Πετρόλουλ Πλοϊέστι
Κατηγορία:Ποδοσφαιριστές ΦΚ Πούνε Σίτι
Κατηγορία:Ποδοσφαιριστές ΑΣΑ 2013 Τίργκου Μούρες
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Ρουμανίας Κ19
Κατηγορία:Ποδοσφαιριστές Εθνικής Ρουμανίας Κ21
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Σούπερ Λιγκ Ινδίας
Κατηγορία:Ρουμάνοι ποδοσφαιριστές στο εξωτερικό
Δεκάεδρο

[200px|μικρογραφία|δεξιά|Το [πενταγωνικό τραπεζόεδρο χρησιμοποιείται συχνά ως δεκάδρο ζάρι σε παιχίδια ρόλων, γνωστό και με τον συμβολισμό **d10**.]]
Στη στερεομετρία, **δεκάεδρο** λέγεται ένα πολύεδρο που έχει δέκα έδρες. Υπάρχουν 32300 τοπολογικώς σαφή δεκάεδρα και ούτε ένα από αυτά είναι κανονικό πολύεδρο, έτσι η ονομασία κανονικό δεκάεδρο είναι διφορούμενη.

## Τοπολογικοί τύποι
Τοπολογικές μορφές του δεκαέδρου, που έχουν κανονικά πολύγωνα ως έδρες:

### Οσόεδρο
120px|μικρογραφία|δεξιά|Οσόεδρο {2,10}
Υπάρχει ένα ακόμα τοπολογικά πολυεδρικό σχήμα με δέκα έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται δεκαγωνικό οσόεδρο και έχει συμβολισμό Schläfli {2,10}. Το δεκαγωνικό οσόεδρο διαθέτει 2 κορυφές (αντίποδα σημεία), 10 ακμές και 10 έδρες (δίγωνα).

## Γεωμετρικές παραλλαγές
Γεωμετρικές παραλλαγές του δεκαέδρου με μη κανονικές έδρες:

## Παραπομπές


### Πηγές

* 

Κατηγορία:Πολύεδρα
Γκασπάρ φαν Άικ

Ο **Γκασπάρ φαν Άικ** (φλαμανδικά: **Gaspar van Eyck** ή **Casper van Eyck**, (βαπτ. 6 Φεβρουαρίου 1613, Αμβέρσα - πριν τον Δεκέμβριο του 1674, Βρυξέλλες) ήταν Φλαμανδός ζωγράφος ναυτικών - θαλασσινών θεμάτων και ναυμαχιών.

Γεννήθηκε στην Αμβέρσα και έγινε δεκτός στη Συντεχνία του Αγίου Λουκά της πόλης το 1632. Ταξίδεψε στη Γένοβα, όπου συνεργάστηκε με τον Κορνέλις ντε Βελ. Από το 1656 ως τον θάνατό του, ζούσε κι εργαζόταν στις Βρυξέλλες. Τρεις πίνακές του βρίσκονται σήμερα στο Μουσείο Πράδο της Μαδρίτης. Ζωγράφισε πολλούς τύπους πλοίων, ανάμεσα στα οποία τουρκικές γαλέρες με μορφές Τούρκων επάνω τους. Ως το 1660 ήταν ενεργός στην Αμβέρσα.

## Παραπομπές


## Πηγές
Στο λήμμα αυτό έχει ενσωματωθεί κείμενο από το άρθρο "EYCK, Gaspar van" του έργου του Michael Bryan, με επιμέλεια από τους Robert Edmund Graves και Sir Walter Armstrong *[http://www.archive.org/stream/cu31924092716962#page/n5/mode/2up Bryan's Dictionary of Painters and Engravers]*, ΄΄εκδοση του 1886–1889, σήμερα κοινό κτήμα.

## Εξωυτερικοί σύνδεσμοι

Κατηγορία:Φλαμανδοί ζωγράφοι
Asociación de Clubs de Baloncesto

Η **Asociación de Clubs de Baloncesto** (ACB), είναι ένα εθνική αθλητική ένωση υπεύθυνη για τη διαχείριση του κύριου επαγγελματικού πρωταθλήματος καλαθοσφαίρισης (Liga Endesa) στην Ισπανία. Η οργάνωση ιδρύθηκε το 1982 και αποτελεί ιδρυτικό μέλος της ULEB.

## Γενική Συνέλευση
Η Γενική Συνέλευση είναι το κύριο όργανο της ACB. Αποτελείται από τα 18 σωματεία καλαθοσφαίρισης και αθλητικές ανώνυμες εταιρείες (Sociedad Anónima Deportiva, S.A.D.) που συνθέτουν τη Liga Endesa. Κάθε σωματείο ή S.A.D. (αναλόγως τη νομική του υπόσταση) εκπροσωπείται από τον αντίστοιχο πρόεδρό του. Ο πρόεδρος της ACB, μαζί με τα άλλα μέλη της εκτελεστικής επιτροπής, είναι υπεύθυνος για τη λειτουργία της οργάνωσης.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Ισπανία
Πενταδεκάεδρο

Στη στερεομετρία, **πενταδεκάεδρο** λέγεται ένα πολύεδρο που έχει δεκαπέντε έδρες. Δεν υπάρχουν κανονικά πενταδεκάεδρα, συνεπώς η ονομασία αυτή είναι διφορούμενη. Υπάρχουν πολυάριθμες τοπολογικώς διακριτές μορφές ενός πενταδεκάεδρου, για παράδειγμα, η τετραδεκαγωνική πυραμίδα και το τριδεκαγωνικό πρίσμα.

## Κυρτά πενταδεκάεδρα
Υπάρχουν 23.833.988.129 τοπολογικώς διακριτά κυρτά πενταδεκάεδρα που έχουν τουλάχιστον 10 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

### Οσόεδρο
Υπάρχει ένα ακόμα τοπολογικά πολυεδρικό σχήμα με δεκαπέντε έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται πενταδεκαγωνικό οσόεδρο και έχει συμβολισμό Schläfli {2,15}. Το πενταδεκαγωνικό οσόεδρο διαθέτει 2 κορυφές (αντίποδα σημεία), 15 ακμές και 15 έδρες (δίγωνα).

## Παραπομπές


### Πηγές
*  (με ελληνικά αριθμητικά προθέματα)

## Εξωτερικοί σύνδεσμοι
* 

Κατηγορία:Πολύεδρα
Σύνδεσμος Βετεράνων Καλαθοσφαιριστών Θεσσαλονίκης

Ο ΣΒΚΘ ή Σ.Β.Κ.Θ.   (ακρωνύμιο της «Σύνδεσμος Βετεράνων Καλαθοσφαιριστών Θεσσαλονίκης») αποτελεί τον επίσημο εκφραστή του maxibasketball στην περιοχή του Νομού της Θεσσαλονίκης.

Ήταν Απρίλιος του  2000 (Απρίλιος) κατά τη κατά τη διάρκεια του FinalFour της Euroleague, όπου και διεξήχθη αγώνας μεταξύ των βετεράνων της Θεσσαλονίκης και της Μικτής Ευρώπης. 

Το ετήσιο **τουρνουά Χριστουγέννων** θεσπίστηκε από το 2001 και από τότε διεξάγεται κάθε χρόνο κατά την εορταστική περίοδο, με πολύ μεγάλη επιτυχία.

Τον Αύγουστο του 2001, η πρώτη συμμετοχή μελών του Συνδέσμου σε δραστηριότητες της Παγκόσμιας Ομοσπονδίας Βετεράνων – Maxibasketball (FIMBA) στο Παγκόσμιο Πρωτάθλημα στη Λιουμπλιάνα της Σλοβενίας.

Ο Σύνδεσμος από το 2002 συμμετέχει και οργανωτικά στις διεθνείς διοργανώσεις , με τη διεξαγωγή του 2ου Ευρωπαϊκού Πρωταθλήματος Maxibasketball 13-20/7/2002 στην Αθήνα, με συμμετοχή 49 ομάδων. 

Στο 2ο Ευρωπαϊκό Πρωτάθλημα Maxibasketball συμμετείχαν δυο ομάδες βετεράνων από τη Θεσσαλονίκη (κατηγορίες ανδρών 35+, 50+) και ακόμη τέσσερις ελληνικές ομάδες. Από τότε η συμμετοχή Ελληνικών ομάδων θεωρείται σχεδόν δεδομένη σε κάθε μεγάλο διεθνές γεγονός που διοργανώνεται από τη FIMBA.

To 2013 αποτελεί ξεχωριστή χρονιά για τον ΣΒΚΘ, διοργανώνει το Παγκόσμιο Πρωτάθλημα Βετερανων Maxibasketball Θεσσαλονίκη 2013 , σε 11 γήπεδα της πόλης, δημιουργώντας ρεκόρ συμμετοχών ομάδων και αθλητών.

Στο 22ο πρωτάθλημα που διοργάνωσε ο Σύνδεσμος Βετεράνων Καλαθοσφαιριστών Θεσσαλονίκης(Μάϊος - Ιούνιος 2015),   ο Ηρακλής επικράτησε με 84-71 του Αετού στον τελικό της κατηγορίας 47+ ενώ στην κατηγορία 37+ ο Αετός επιβλήθηκε με 85-57 του ΣΑΠΚ Νεάπολης .

Το   23ο πρωτάθλημα με ημερομηνία έναρξης 09.05.2016, με 3 ηλικιακές κατηγορίες κατηγορίες πλέον αυτές των Ανδρών : Μ35+, Μ45+ και Μ55+ 

## Διοργανώσεις
Ο Σύνδεσμος διοργανώνει τα παρακάτω Πρωταθλήματα - εκδηλώσεις: 
* Πρωτάθλημα Βετεράνων Ανδρών (κάθε χρόνο Μάϊο - Ιούνιο)
* MAXIDAY
* Ετήσιο Χριστουγεννιάτικο τουρνουά

Επιπροσθέτως διεξάγονται φιλικοί αγώνες και με του λοιπούς Συνδέσμους Βετεράνων Καλαθοσφαιριστών της χώρας.

## Εξωτερικοί σύνδεσμοι
* Επίσημη ιστοσελίδα Σ.Β.Κ.Θ.
* Αποτελέσματα, Βαθμολογίες Πρωταθλημάτων ΣΒΚΘ. 2015-16
* Διοικητικό Συμβούλιο Σ.Β.Κ.Θ.
* FIMBA
  
## Παραπομπές




Κατηγορία:Καλαθοσφαίριση στην Ελλάδα
Τόμας Ρόσιτσκι

Ο **Τόμας Ρόσιτσκι** (τσεχικά: *Tomáš Rosický*, [τσεχική προφορά: *ˈtomaːʃ ˈrosɪtski*], 4 Οκτωβρίου 1980) είναι Τσέχος πρώην ποδοσφαιριστής, ο οποίος αγωνιζόταν ως μέσος. Επίσης υπήρξε για μία δεκαετία αρχηγός της Εθνικής Τσεχίας. Ονομάστηκε εξαιτίας των ηγετικών του ικανοτήτων "Ο Μικρός Μότσαρτ". Αν και ξεκίνησε ως πολλά υποσχόμενος (Ταλέντο της Χρονιάς στην Τσεχία 1999), σε αρκετές περιπτώσεις η καριέρα του δεν σημείωνε πρόοδο, γιατί ταλαιπωρήθηκε από αρκετούς τραυματισμούς. Είναι γιος του Ζίρι Ρόσιτσκι, που αγωνίστηκε για πάνω από 15 χρόνια στο Τσεχικό Πρωτάθλημα.

Η επαγγελματική του καριέρα ξεκίνησε το 1998, όταν υπέγραψε συμβόλαιο με τη Σπάρτα Πράγας. Εκεί αγωνίστηκε για τρία χρόνια, ενώ πανηγύρισε και δύο πρωταθλήματα Τσεχίας. Το 2001 πήρε μεταγραφή στην Μπορούσια Ντόρτμουντ έναντι 25 εκατομμυρίων Γερμανικών Μάρκων, μεταγραφή ρεκόρ έως τότε για την Μπούντεσλιγκα. Εκεί αγωνίστηκε για πέντε χρόνια, πανηγυρίζοντας ένα πρωτάθλημα Γερμανίας και φτάνοντας έως τον τελικό του UEFA το 2002. Το 2006 πήγε στην Πρέμιερ Λιγκ για λογαριασμό της Άρσεναλ και παρέμεινε εκεί μία δεκαετία ως το 2016, κάνοντας συνολικά πάνω από 200 συμμετοχές. Με την Άρσεναλ πανηγύρισε δύο Κύπελλα Αγγλίας.

Στην Εθνική Τσεχίας έκανε ντεμπούτο το 2000, ενώ από το 2006 και μετά διατέλεσε αρχηγός της ομάδας. Τον Ιούνιο του 2015 έφτασε τις 100 συμμετοχές, έχοντας πετύχει 22 γκολ. Με την Εθνική του έχει αγωνιστεί σε 3 Ευρωπαϊκά Πρωταθλήματα, το 2000, το 2004 και το 2012, καθώς και σε ένα Παγκόσμιο Κύπελλο Ποδοσφαίρου, το 2006. Η μεγαλύτερη επιτυχία του με την Εθνική ήταν η πρόκριση στο Ευρωπαϊκό Πρωτάθλημα Ποδοσφαίρου 2004 μέχρι τους ημιτελικούς της διοργάνωσης, όπου αποκλείστηκε από την μετέπειτα τροπαιούχο Εθνική Ελλάδος. Έχει ανακηρυχθεί τρεις φορές "Παίκτης Της Χρονιάς" στην Τσεχία (2001, 2002 και 2006), ενώ το 2002 του δόθηκε και η "Χρυσή Μπάλα Τσεχίας", με τον Πετρ Τσεχ να είναι ο πολυνίκης του σχετικού θεσμού.

## Παραπομπές


## Εξωτερικοί σύνδεσμοι

* 
* Official website of Tomáš Rosický  
* 
* Profile at Arsenal.com

Κατηγορία:Τσέχοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Τσεχίας Κ21
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:FIFA Century Club